La Policia de Platges tanca el mes de juliol amb un total de 1.875 servicis al Port de Sagunt i Almardà
02 d’agost 2018

![Imagen 1](/media/cawjluvb/99-enric-arino_cuerpo.jpg)

![](/media/stfm5xb3/98-web_cuerpo_prensa-pls.jpg)  
  
​La Policia Local ha realitzat un total de 699 servicis en la platja del Port de Sagunt i 1.176 en les d’Almardà i Corinto segons el balanç de juliol, segon mes de la temporada estival. A més, s'ha auxiliat un total de 65 persones i ajudat altres 23 extraviades. Les actuacions per la seguretat dels banyistes han inclòs 48 patrulles a peu per les platges, 47 de les quals al Port de Sagunt i una única patrulla a Almardà.

  

Enric Ariño, regidor de la Policia Local declara que, la policia municipal en la seua secció de Platges està contribuint, com tots els anys, a “**millorar la qualitat de les nostres platges en el vessant que més els afecta, que és la seguretat i la de donar informació als ciutadans**”. Per tant, es va a potenciar tot el que es puga este tipus de servicis durant anys, que ja “**s’està fent tots els estius de manera reiterada i s'està demostrant que té una efectivitat molt gran**” per la quantitat de servicis que demanen la intervenció policial. I, per tant, “**ajudem en definitiva als turistes i als propis ciutadans de Sagunt perquè es troben, en la mesura del possible més segurs**”, que és en definitiva la funció més important que fa la policia.

  

També s'ha vigilat el trànsit i s’han atés 28 deficiències i suggeriments sobre senyalització. Una altra de les dades a destacar han sigut els 4 accidents en els quals s'ha intervingut. Quant a les labors de vigilància general de les platges, s'han atés 17 molèsties diverses dels banyistes al Port de Sagunt i 25 a Almardà, i s'ha actuat en un total de 5 actes vandàlics. A més, s'han fet 84 col·laboracions amb ciutadans i 14 en actes festius.

  

El servici de Policia de Platges ha realitzat 148 identificacions i ha actuat en un total de 4 robatoris i furts. També s'han realitzat 65 actuacions de control d'animals i 60 de venda ambulant. Altres servicis han inclòs 279 atencions al públic en les dependències de la Policia de Platges d’Almardà, 8 denúncies realitzades en la platja del Port de Sagunt i altres 184 a Almardà.

​

*   [](http://www.facebook.com/sharer.php?u=https://aytosagunto.es/va/actualitat/la-policia-de-platges-tanca-el-mes-de-juliol-amb-un-total-de-1-875-servicis-al-port-de-sagunt-i-almarda/ "Facebook")
*   [](http://twitter.com/share?url=https://aytosagunto.es/va/actualitat/la-policia-de-platges-tanca-el-mes-de-juliol-amb-un-total-de-1-875-servicis-al-port-de-sagunt-i-almarda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-de-platges-tanca-el-mes-de-juliol-amb-un-total-de-1-875-servicis-al-port-de-sagunt-i-almarda/ "Linked In")
*   [](mailto:?body=https://aytosagunto.es/va/actualitat/la-policia-de-platges-tanca-el-mes-de-juliol-amb-un-total-de-1-875-servicis-al-port-de-sagunt-i-almarda/)